Jun 07,2016
ఆంధ్రాబ్యాంక్‌ ఆరోగ్య శిబిరం సక్సెస్‌
నవతెలంగాణ- వాణిజ్య విభాగం: సామాజిక బాధ్యతలో భాగంగా ఆంధ్రాబ్యాంక్‌ విద్యానగర్‌ శాఖలో నిర్వహించిన ఆరోగ్య శిబిరానికి అపూర్వ స్పందన లభించింది. సోమవారం ఉదయం బ్యాంక్‌ ఆవరణలో ఏర్పాటు చేసిన ఆరోగ్య శిబిరాన్ని బ్యాంక్‌ బ్రాంచి మేనేజర్‌ జి.గణ్‌ష్‌ ప్రారంభించారు. సమాజిక హితం కోరుతూ తాము యశోద హాస్పిటల్స్‌ వారి సౌజన్యంతో ఈ క్యాంపును ఏర్పాటు చేస్తున్నట్లుగా ఆయన తెలిపారు. సామాజిక బాధ్యతతో ఇలాంటి కార్యక్రమాలను చేపట్టడంతో విద్యానగర్‌ శాఖ ఎప్పుడూ ముందుంటుందని ఆయన అన్నారు. ఉదయం 10.30 నుంచి మధ్యాహ్నం 3.30 గంటల వరకు జరిగిన ఈ శిబిరంలో దాదాపు 200 మంది ఆరోగ్యదాన్‌ ఖాతాదారులు, బ్రాంచీ ఖాతాదారులు, ఇతరులు ఈ శిబిరంలో తమ పేర్లను నమోదు చేయించుకొని ఆరోగ్య పరీక్షలు చేయించుకున్నారు.
మీ స్నేహితులకు రికమెండ్ చెయ్యండి